Pielikums Nr.1

**BŪVPROJEKTA IZSTRĀDES DARBA UZDEVUMS**

Ārējo lietus, ražošanas un sadzīves kanalizācijas tīklu modernizācija,

Kleistu iela 28 (autobusu depo Nr.6)

Iepirkuma 1.daļa

|  |  |
| --- | --- |
|  **I** | **PASŪTĪTĀJS** – RP SIA “Rīgas satiksme”**PROJEKTĒŠANAS IZSTRĀDES NEPIECIEŠAMĪBAS PAMATOJUMS**: Būvprojekta izstrāde projektēšanas iepirkuma vajadzībām “Ārējo kanalizācijas tīklu modernizācija” |
|  **II** | **ZIŅAS PAR OBJEKTU** |
|  | Objekta nosaukums: | Lietus, ražošanas un sadzīves kanalizācijas tīklu modernizācija Kleistu iela 28, Rīga |
| Objekta adrese, būves kadastra apzīmējums  | Kleistu iela 28, Rīga, LV-1067 01000800916; |
| Ēkas grupa | II grupa[[1]](#footnote-1) |
| Ēkas iedalījums | Nedzīvojamās ēkas |
| Ēkas galvenais lietošanas veids/tips | Kods: 1251[[2]](#footnote-2) (Rūpnieciskās ražošanas ēkas) |
| Būvniecības veids  | Jaunbūve, pārbūve |
| Objekta apbūves laukums | 4,7547 ha |
| **III** | **DOKUMENTĀCIJAS IZSTRĀDES MĒRĶIS, IZSTRĀDES NOSACĪJUMI UN SASKAŅOŠANA** |
| 1. | * Pasūtītāja objekta kanalizācijas tīklu nodrošināšanai izstrādāt būvprojektu tehniski pareizai un funkcionējošai lietus, ražošanas un sadzīves kanalizācijas tīklu izbūvei. Izvērtēt SIA “Firma L4” izstrādāto “Tehnisko izpēti”, izvēlēties efektīvāko un veiksmīgāko Notekūdeņu attīrīšanas iekārtu (NAI) tehniski pareizai un funkcionējošai lietus, ražošanas un sadzīves kanalizācijas tīklu izbūvei. Sniegt optimālo risinājumu, nepieciešamības gadījumā Būvprojektā izstrādāt citus risinājumus.
* Būvprojekta izstrādātājs (turpmāk – Izstrādātājs) veic esošā objekta apsekošanu un izstrādā Būvprojektu atbilstoši spēkā esošo normatīvo aktu prasībām.
* Būvprojekts jāizstrādā izsmeļoši, noformulējot visas tehniskās prasības, kas nepieciešamas kvalitātes nodrošināšanai, bet nepamatoti neierobežojot pielietojamos materiālus vai tehnoloģijas, kā arī neizvirzot nepamatotas konkurenci ierobežojošas prasības. Izstrādājot Būvprojektu, Izstrādātājs nepieciešamības gadījumā, izmantojot savas profesionālās un praktiskās zināšanas, veic visus papildus nepieciešamos izpētes darbus veiksmīgai izstrādei.
* Izstrādātājs veic Būvprojekta izstrādi ar saviem resursiem. Visus ar dokumentācijas izstrādi saistītos izdevumus sedz Izstrādātājs.
* Izstrādātājs nodrošina nepieciešamos dokumentus un izejmateriālus Būvprojekta izstrādei.
* Ja ir nepieciešams atsegt aizasfaltētās aku lūkas vai citādi nošķērsotas, appludinātas komunikācijas pie kurām Izpildītājs nevar piekļūt, tad Izpildītājs par to ziņo Pasūtītājam (raksta pieprasījumu) vismaz 5 darba dienas iepriekš. Pasūtītājs noorganizē komunikāciju atsegšanu (piekļūšanu).
* **SIA “Rīgas ūdens” tehniskos noteikumus par ārējo lietus, ražošanas un sadzīves kanalizācijas tīkliem Kleistu ielā 28 (autobusu depo Nr.6) nodrošina pasūtītājs.**
* **Zemes virsmas un inženierkomunikāciju uzmērīšanu (topogrāfiju) nodrošina pasūtītājs.**
* Ja Projektēšanas laikā tiek konstatēts, ka pa ēku iekšējiem tīkliem plūst piesārņoti notekūdeņi, tad Izpildītājs par to ziņo rakstveidā Pasūtītājam. Pasūtītājs noslēdz ar Izpildītāju atsevišķu vienošanos ar Izpildītāju par ēku iekšējo inženiertīklu tehnisko apsekošanu. Samaksa tiek paredzēta Izpildītājam kā stundu likme (EUR/stundā).
 |
| **IV** | **BŪVPROJEKTA SATURS UN NOFORMĒŠANA** |
| 1. | * Būvprojekta noformējumu jāveic atbilstoši Latvijas Republikā spēkā esošajiem būvnormatīviem un citu spēkā esošo būvniecību reglamentējošo normatīvo aktu prasībām. Būvprojektu Izstrādātājam jāiesniedz Būvniecības informācijas sistēmā (BISā) (piezīmēm jābūt .pdf formātā, trases plāniem un shēmām .dwg formātā, materiālu specifikācijas un darba apjomi .xls formātā).
* Izstrādātājam ir tiesības papildināt SIA “Firma L4” izstrādāto “Tehniskās izpētes” saturu ar nepieciešamo informāciju, ja to uzskata, ka tas ir lietderīgi. Šajā gadījumā Izstrādātājs iesniedz Pasūtītājam objektīvu pamatojumu.
 |
| 2. | * Būvprojekta saturam jāatbilst vismaz Būvniecības likuma, Ministru kabineta 19.08.2014. noteikumu Nr.500 “Vispārīgie būvnoteikumi”, Ministru kabineta 02.09.2014. noteikumu Nr.500 “Ēku būvnoteikumi”, Ministru kabineta 19.04.2016. noteikumu Nr.238 “Ugunsdrošības noteikumu”, Ministru kabineta 30.06.2015. noteikumu Nr.333 “Noteikumi par Latvijas būvnormatīvu LBN 201-15 "Būvju ugunsdrošība”, Ministru kabineta 30.09.2014. noteikumu Nr.574 “Noteikumi par Latvijas būvnormatīvu LBN 008-14 “Inženiertīklu izvietojums”, Ministru kabineta noteikumi Nr.327 “Noteikumi par Latvijas būvnormatīvu LBN 223-15 “Kanalizācijas būves”, Ministru kabineta noteikumi Nr.34 “Noteikumi par piesārņojošo vielu emisiju ūdenī” Ministru kabineta 03.05.2017. noteikumu Nr.239 “Būvizmaksu noteikšanas kārtība”, Ministru kabineta 28.08.2018. noteikumu Nr.545 “Noteikumi par Latvijas būvnormatīvu LBN 202-18 “Būvniecības ieceres dokumentācijas noformēšana”, prasībām. Projektēšanas stadijā ievērot MK noteikumu Nr.353 “Prasības zaļajam publiskajam iepirkumam un to piemērošanas kārtība” prasības.
 |
| 3. | * Izstrādātājs būvprojekta sastāvā iekļauj daļas, kuru saturam ir jāatbilst 28.08.2018. MK noteikumu Nr.545 "Noteikumi par Latvijas būvnormatīvu LBN 202-18 "Būvniecības ieceres dokumentācijas noformēšana"" prasībām.
* Būvprojektā ietvert šādas daļas:
* Darbu veikšanas projekts (DVP)
* Ūdensapgāde un kanalizācija (ārējā). (UKT);
* Lietus ūdens kanalizācijas tīkli (LKT);
* Elektroapgāde (ārējā) (ELT);
* Vadības un automatizācijas sistēmas (ESS-VAS);
* Ceļa darbi (TS-CD)
* Labiekārtojums (TS-L)
* Ekonomikas daļa:
* IS – Iekārtu, konstrukciju un būvizstrādājumu kopsavilkums;
* BA – Būvdarbu apjomu saraksts.
* Citas daļas (ja nepieciešamas).
* Pilnā apjomā izstrādāta būvprojekta 2 (divus) oriģināla eksemplārus jāiesniedz papīra formā pdf formātā, ar pievienotiem trases plāniem un principiālām shēmām, materiālu specifikācijām un darba apjomiem.
 |
| **V** | **ESOŠĀS SITUĀCIJAS APRAKSTS, NOSACĪJUMI UN TEHNISKĀS PRASĪBAS**  |
| 1. | * **Lietus pašteces kanalizācijas sistēmas tehniskais apraksts.**

Autobusa parka teritorijā ir izveidota kopējā lietus notekūdeņu savākšanas sistēma, kur lietus ūdens tiek savākts no jumtiem, nojumēm un potenciāli ar naftas produktiem piesārņotajiem cietajiem segumiem. Lietus notekūdens no teritorijas tiek savākts vietējos kolektoros un novadīts Mazlēpju ielas pilsētas lietus kanalizācijas kolektorā (ar D1500mm). No autobusa parka teritorijas lietus notekūdeņi tiek izvadīti pa diviem blakus esošiem pieslēgumiem pilsētas lietus kanalizācijas tīklam.  Lietus kanalizācijas tīkla sistēma sastāv no polipropilēna (PP) cauruļvadiem ar daļēji dzelzsbetona, daļēji ķieģeļu mūrētām un polipropilēna (PP) akām. Lietus kolektoru izmēri ir diapazonā no D150mm līdz D450mm. Lietus notekūdeņu novadīšanai ir izbūvētas divas sūkņu stacijas. Maģistrālo kolektoru stāvoklis vietām ir daļēji ar plaisām un ieteicams veikt atsevišķu posmu pārbūvi, lai novērstu naftas produktu piesārņotu grunts ūdens, infiltrāciju lietus kanalizācijas sistēmā. Tā pat arī atsevišķas ķieģeļu mūrētās akas ir ar daļējiem ķieģeļu izbirumiem. Atsevišķas lietus kanalizācijas gūlijas ir aizasfaltētas un atrodas zem asfalta seguma. Zem autobusa mazgāšanas korpusa atrodas lietus ūdens uzkrāšanas tvertnes, kuru tilpums sastāda 20m3. Kopējais lietus kanalizācijas apjoms no autobusa parka teritorijas ir 19818 m3/gadā. **Degvielas uzpildes stacijā** (turpmāk – DUS) notiek autobusu uzpilde ar dīzeļdegvielu. Darbalaiks DUS ir 24 stundas diennaktī un degvielas uzpildes darbi tiek veikti, galvenokārt, vakara stundās, kad no reisiem atgriežas autobusi. Degvielas uzpildes stacijā ir izveidota dalīta lietus kanalizācijas sistēma, t.i. “tīrie” lietus notekūdeņi no jumta un laukuma, kur nenotiek degvielas uzpilde, tiek savākti ar gūlijām un novadīti Mazlēpju ielas pilsētas lietus kanalizācijas kolektorā, bet “netīrie” lietus notekūdeņi no DUS laukuma, kur notiek degvielas uzpilde, tiek savākti ar gūlijām un novadīti uz naftas atdalītāju un tālāk uz sūkņu staciju (divi sūkņi), kas to paceļ suspendēto vielu un naftas produktu attīrītājā, ko veido viens starpaka un divi koalescences filtri akās, un pēc attīrīšanas tas tālāk ieplūst Mazlēpju ielas pilsētas lietus kanalizācijas kolektoram.  **Transportlīdzekļu (turpmāk – TL) salonu tīrīšanas iecirknī** tiek tīrīti autobusu saloni, izmantojot dažādus mehāniskos, elektriskos un pneimatiskos instrumentus un iekārtas. Salonu mazgāšanai tiek izmantota pārvietojamā augstspiediena mazgāšanas ierīce. Transportlīdzekļu salonu tīrīšanas iecirknī darbi tiek veikti 24 stundas diennaktī, bet intensīvi no plkst.18:00 līdz 1:00. Mazgāšanai un tīrīšanai tiek izmantoti dažādi mazgāšanas līdzekļi.  TL ir izveidota lietus kanalizācijas sistēma. Lietus notekūdeņi no jumta tiek novadīti uz Mazlēpju ielas pilsētas lietus kanalizācijas kolektoru.  **Autobusu (virsbūvju) mazgāšanas iecirknī** autobusi tiek mazgāti ar divām automātiskām virsbūvju mazgāšanas iekārtām „KARCHER” (vidēji 10-30 autobusi dienā un 65-100 autobusi nakts laikā), kā arī tiek veikta autobusu virsbūvju priekšmazgāšana ar modernu un energoefektīvu rokas mazgāšanas iekārtu „KARCHER”. Darba laiks virsbūvju mazgāšanas iekārtas operatoriem ir vēlās vakara stundās un agrās rīta stundās, bet intensīvi no plkst.18:00 līdz 1:00. Mazgāšanas iekārtās tiek izmantoti dažādi mazgāšanas līdzekļi.Autobusu mazgātavai ir divi pieslēgumi lietus kolektoram ar aizbīdņiem lietus kanalizācijas skatakās, caur kuriem nepieciešamības gadījumā ar lietus ūdeni tiek papildināti rezervuāri, kas izvietoti autobusu mazgātavas pagrabā. Bez tam no autobusu mazgātavas jumta tiek novadīti tīrie lietus ūdeņi uz suspendēto vielu un naftas produktu attīrītāju un pēc attīrīšanas uz Mazlēpju ielas pilsētas lietus kanalizācijas kolektoru. Tehniskās apkopes darbnīcas sadalās divās daļās - vienā izvietots tehniskās apkopes un diagnostikas remontiecirknis, kur tiek veikti metāla detaļu un detaļu mezglu remontu darbi, kā arī degvielas aparatūras remonts, bet otrā remontdarbnīcu pieteikuma remonta un mehāniskais iecirknis, kur tiek veikts autobusu pieteikuma remonts, papildināti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli.Visā ēkā kopā izveidoti deviņi lietus kanalizācijas izvadi no jumtiem, kas pievienoti skatakām un tiek aizvadīti uz Mazlēpju ielas pilsētas lietus kanalizācijas kolektoru.Remonta darbnīcas un diagnostikas iecirknis sastāv no vairākiem iecirkņiem un zonām:* **Lodēšanas iecirknis**, kur tiek veikti krāsaino metālu detaļu lodēšanas darbi, piemēram, autobusu radiatoru remonts.
* **Metālapstrādes iecirknī** tiek veikts metāla detaļu remonts un izgatavošana (virpošana, frēzēšana, slīpēšana) iekšējām, autobusu parku vajadzībām. Tiek izmantoti dažādi aerosoli, kuri šķīdina rūsu, ieeļļo detaļas. Izstrādātās eļļas tiek novietoti tiem paredzētos konteineros, kurus apkalpo pārstrādes uzņēmums.
* **Autobusu diagnostikas zon**ā tiek veikta autobusu diagnostika, pārbaudīta bremžu darbības efektivitāte, autobusu tehniskais stāvoklis.
* **ARD 1 remontzonā** tiek veikta autobusu sagatavošana Tehniskās apskates veikšanai. Regulēti autobusu starmeši, mainīti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli.

 Visā ēkā kopā izveidoti deviņpadsmit lietus kanalizācijas izvadi no jumtiem, kas pievienoti skatakām un tiek aizvadīti uz Mazlēpju ielas pilsētas lietus kanalizācijas kolektoru.* **Noliktavas ēkā** tiek izvietotas un uzglabātas dažādas autobusu rezerves daļas un iekārtas, kas nepieciešamas remontu vajadzībām. Apkārt noliktavai izvietotas 5 gūlijas, kas novada lietus notekūdeņus no jumta un apkārtējā laukuma uz Mazlēpju ielas pilsētas lietus kanalizācijas kolektoru.
* **Noliktavā jeb riepu remonta iecirknī** tiek veikti autobusu riepu remonta darbi. Riepu remonta darbos nelielos daudzumos tiek izmantotas dažādas ķīmiskās vielas (līmes, mastikas un tml.). Ēkā atrodas arī dažādas noliktavas, kurās tiek uzglabātas riepas, autobusu salonu krēsli, gāzes baloni un tml. Apkārt noliktavai izvietotas 3 gūlijas, kas novada lietus notekūdeņus no jumta un apkārtējā laukuma un novada uz Mazlēpju ielas pilsētas lietus kanalizācijas kolektoru.
* **Slēgtā autobusu stāvvieta** tiek novietoti autobusi nakts laikā. No slēgtās stāvvietas iziet 15 lietus notekūdeņu izvadi, kas novada lietus notekūdeņus no jumta un apjumtā laukuma iekšpuses uz Mazlēpju ielas pilsētas lietus kanalizācijas kolektoru.
* **Administrācijas ēkā** atrodas atsevišķas Rīgas pašvaldības SIA „Rīgas satiksme” administrācijas daļas, ēdnīca (ēdnīca pēc lietotāja informācijas netiek izmantota) un palīgtelpas darbinieku vajadzībām. Visā administrācijas ēkā kopā izveidoti trīs lietus kanalizācijas izvadi no jumtiem, kas pievienoti skatakām un tiek aizvadīti uz Mazlēpju ielas pilsētas lietus kanalizācijas kolektoru.

Administratīvās ēkas priekšpusē stāvlaukuma lietus notekūdeņu savākšanai un novadīšanai izbūvēts lietus notekūdens kolektors, un tiek novadīts uz Mazlēpju ielas pilsētas lietus kanalizācijas kolektoru.* **Sadzīves un ražošanas pašteces kanalizācijas sistēmu tehniskais apraksts.**

Autobusa parka teritorijā atrodas kombinēta sadzīves un ražošanas kanalizācijas sistēma. Lielākā ražošanas kanalizācijas izplūde ir no Autobusu mazgātavas, Tehniskās apkopes un darbnīcu kompleksa un Salonu tīrīšanas ēkas. Katrai izplūdei ir uzstādītas lokālas notekūdeņu attīrīšanas iekārtas. Autobusa mazgātavā diennaktī tiek nomazgāti aptuveni 100 autobusi, kur uz katra autobusa mazgāšanu tiek patērēti 250-300 litri ūdens (gada laikā kopā 5145 m3), 30-40 ml šampūna, 100-150 ml priekšmazgātājs un vasks. Ja tiek mazgāta autobusa šasija, tad vēl papildus autobusam tiek izmantoti 250 litri ūdens. Ķīmisko vielu sajaukums ar ūdeni un mehāniskajām daļiņām tiek novadīti pa divām attīrīšanas iekārtām, ko veido:* **Priekšattīŗīšanas iekārta** (jauda līdz 10m3/dn), kura sastāv no nostādinātāja, naftas produktu separatora, biofiltra un 1.pakāpes separatora.
* **Bioloģiskās notekūdeņu attīrīšanas iekārtas** (jauda līdz 50m3/dn), ko veido divi biobloki, divi kompresori, vadības skapis un otrreizējais nostādinātājs.

 Pēc ražošanas notekūdeņu attīrīšanas, autobusa mazgātavas ražošanas notekūdeņi tiek novadīti uz Mazlēpju ielas pilsētas lietus kanalizācijas kolektoru. Ražošanas notekūdeņu pārsūknēšanai ir izbūvētas divas sūkņu stacijas – 1) priekšattīrīšanas iekārtās pēdējā akā, kur ievietoti divi sūkņi, kuri recirkulācijā atgriež daļu attīrīto notekūdeni atpakaļ uz autobusa mazgātavas rezervuāriem atkārtotai izmantošanai, bet tā notekūdeņu daļa, ko neatgriež, plūst uz sūkņu staciju, kurā ir uzstādīti divi sūkņi, kur pārsūknē notekūdeņus uz bioloģiskajām notekūdeņu attīrīšanas iekārtām. Tehniskās apkopes un darbnīcu kompleksā nomainītās eļļas un dzesēšanas šķidrumi pa ražošanas kanalizāciju tiek izvadīti ārā no telpām uz eļļas uzglabāšanas tvertni, kuras periodiski atsūknē un saturu izved uz utilizāciju. * **No salonu tīrīšanas ēkas** ražošanas notekūdeņi (kopā 3430 m3/gadā) tiek izvadīti pa diviem izvadiem – 1) novadīti uz naftas produktu un suspendēto vielu attīrītāju un pēc attīrīšanas novadīti uz Mazlēpju ielas kanalizācijas kolektoru, un 2) novadīti uz nostādinātājs un naftas filtru, un pēc tam tiek novadīti uz Mazlēpju ielas pilsētas lietus kanalizācijas kolektoru.
* **No remonta darbnīcas un diagnostikas centra** nomainītās eļļas un dzesēšanas šķidrumi tiek izvadīti pa ražošanas kanalizāciju vienā vietā uz eļļas uzglabāšanas metāla rezervuāru ar tilpumu 10 m3, kura saturu periodiski atsūknē un izved utilizācijai.

 Objektā lielākā sadzīves kanalizācijas izplūde ir no administrācijas ēkas. No tās iziet četri saimnieciskās kanalizācijas izvadi un viens no ēdnīcas, kurā izbūvēts divu sekciju tauku septiķis ar tilpumu 6m3 un jaudu 4 l/s, un caur kuru gada laikā tiek novadīti 2570 m3 šķidruma. Pēc lietotāja sniegtās informācijas ēdnīcā patreiz netiek ekspluatēta. Visi sadzīves notekūdeņi no administrācijas ēkas un Tehniskās apkopes darbnīcas pašteces ceļā, bet no Remontdarbnīcas un diagnostikas centra caur spiedvadu ar D75mm, tiek novadīti uz sūkņu staciju, kurā tos pārsūknē pa spiedvadu ar D90mm uz SIA “Rīgas ūdens” Kleistu ielas saimnieciskās kanalizācijas kolektoru. Sadzīves un ražošanas kanalizācijas tīkla sistēma sastāv no polipropilēna (PP) cauruļvadiem ar daļēji dzelzsbetona, daļēji ķieģeļu mūrētām un polipropilēna (PP) akām. Pašteces un spiediena sadzīves kanalizācijas cauruļvadu diametri svārstās diapazonā no D50mm līdz D200mm. Sadzīves kanalizācijas spiedvadu diametrs ir D90mm posmā no sūkņa stacijas uz SIA “Rīgas ūdens” Kleistu ielas saimnieciskās kanalizācijas kolektoru, un D75mm no Remontdarbnīcas un diagnostikas sūkņu stacijas. Kopējais summārais sadzīves kanalizācijas apjoms no autobusa parka kompleksa sastāda 5715m3/gadā.* **Transportlīdzekļu (turpmāk – TL) salonu tīrīšanas iecirknī** tiek tīrīti autobusu saloni, izmantojot dažādus mehāniskos, elektriskos un pneimatiskos instrumentus un iekārtas. Salonu mazgāšanai tiek izmantota pārvietojamā augstspiediena mazgāšanas ierīce. Transportlīdzekļu salonu tīrīšanas iecirknī darbi tiek veikti 24 stundas diennaktī. Mazgāšanai un tīrīšanai tiek izmantoti dažādi mazgāšanas līdzekļi. TL ēkā ir izvietota degvielas separācijas telpa, no kuras iziet viens kanalizācijas izvads). Ražošanas notekūdeņi no TL ēkas, kur notiek salona tīrīšana, tiek izvadīti pa diviem izvadiem – 1)tiek novadīti uz naftas produktu un suspendēto vielu attīrītāju un pēc attīrīšanas novadīti uz Mazlēpju ielas pilsētas lietus kanalizācijas kolektoru, un 2) caur nostādinātāju un naftas filtru tiek novadīti uz Mazlēpju ielas pilsētas lietus kanalizācijas kolektoru.
* **Autobusu (virsbūvju) mazgāšanas iecirknī** autobusi tiek mazgāti ar divām automātiskām virsbūvju mazgāšanas iekārtām „KARCHER” (vidēji 10-30 autobusi dienā un 65-100 autobusi nakts laikā), kā arī tiek veikta autobusu virsbūvju priekšmazgāšana ar modernu un energoefektīvu rokas mazgāšanas iekārtu „KARCHER”. Darba laiks virsbūvju mazgāšanas iekārtas operatoriem ir vēlās vakara stundās un agrās rīta stundās. Mazgāšanas iekārtās tiek izmantoti dažādi mazgāšanas līdzekļi. No autobusu mazgātavas iziet viens ražošanas notekūdens izvads, kas plūst uz priekšattīrīšanas iekārtām (jauda līdz 10 l/s), kura sastāv no nostādinātāja, naftas produktu separatora, biofiltra un 1. pakāpes separatora. Attīrīšanas iekārtu gala akā izvietoti divi sūkņi, kas recirkulācijā atgriež daļu attīrīto notekūdeni atpakaļ uz autobusu mazgātavas rezervuāriem atkārtotai izmantošanai. Tā daļa, ko neatgriež plūst sūkņu staciju, kas to pārsūknē uz bioloģiskajām notekūdeņu attīrīšanas iekārtām (jauda līdz 50 m3/dnn), ko veido divi biobloki, divi kompresori, vadības skapis un otrreizējais nostādinātājs. Pēc attīrīšanas ražošanas notekūdens tiek novadīts uz Mazlēpju ielas pilsētas lietus kanalizācijas kolektoru.

 Tehniskās apkopes darbnīcas sadalās divās daļās - vienā izvietots tehniskās apkopes un diagnostikas remontiecirknis, kur tiek veikti metāla detaļu un detaļu mezglu remontu darbi, kā arī degvielas aparatūras remonts, bet otrā remontdarbnīcu pieteikuma remonta un mehāniskais iecirknis, kur tiek veikts autobusu pieteikuma remonts, papildināti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli. Tehniskās apkopes un diagnostikas remontiecirknī uz vienas līnijas tiek veikts autobusu remonts, mainīti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli. Atstrādātās eļļas, dzesēšanas šķidrumi pa ražošanas kanalizāciju tiek izvadīti ārā no telpām uz atstrādātās eļļas uzglabāšanas tvertni un atstrādātās eļļas uzkrāšanas aku, kuras pārstrādes uzņēmums periodiski atsūknē un izved uz utilizāciju. Eļļas uzkrāšanas aka savienota ar lietus ūdens kolektoru, kas kalpo kā pārplūdes līnija tvertņu piepildīšanās gadījumā.  No ēkās iziet arī divi saimnieciskās kanalizācijas izvadi, kas plūst uz sūkņu staciju, kur tos pārsūknē pa spiedvadu (Ø90 mm) uz SIA “Rīgas ūdens” Kleistu ielas saimnieciskās kanalizācijas kolektoru. Remonta darbnīcas un diagnostikas iecirknis sastāv no vairākiem iecirkņiem un zonām:* **Lodēšanas iecirknis**, kur tiek veikti krāsaino metālu detaļu lodēšanas darbi, piemēram, autobusu radiatoru remonts.
* **Metālapstrādes iecirknī** tiek veikts metāla detaļu remonts un izgatavošana (virpošana, frēzēšana, slīpēšana) iekšējām, autobusu parku vajadzībām. Tiek izmantoti dažādi aerosoli, kuri šķīdina rūsu, ieeļļo detaļas. Izstrādātās eļļas tiek novietoti tiem paredzētos konteineros, kurus apkalpo pārstrādes uzņēmums.
* **Autobusu diagnostikas zonā** tiek veikta autobusu diagnostika, pārbaudīta bremžu darbības efektivitāte, autobusu tehniskais stāvoklis.
* **ARD 1 remontzonā** tiek veikta autobusu sagatavošana Tehniskās apskates veikšanai. Regulēti autobusu starmeši, mainīti tehniskie šķidrumi (dzinēja eļļa, ātrumkārbu un transmisijas eļļas, antifrīzs, logu mazgājamais šķidrums u.c.), mainītas dažādas detaļas un detaļu mezgli. Atstrādātās eļļas, dzesēšanas šķidrumi un izlietotie absorbenti tiek novietoti speciālos konteineros, kurus apkalpo pārstrādes uzņēmums.

 No ēkās iziet arī četri saimnieciskās kanalizācijas izvadi, kas savienoti ar sūkņu staciju, kas tos pārsūknē pa spiedvadu (Ø75 mm) uz SIA “Rīgas ūdens” Kleistu ielas saimnieciskās kanalizācijas kolektoru.  Atstrādātās eļļas, dzesēšanas šķidrumi pa ražošanas kanalizāciju vienā vietā tiek izvadīti ārā no telpām uz atstrādātās eļļas uzglabāšanas rezervuāru ar tilpumu 10 m3, kuru pārstrādes uzņēmums periodiski atsūknē un izved uz utilizāciju.**Administrācijas ēkā** atrodas atsevišķas Rīgas pašvaldības SIA „Rīgas satiksme” administrācijas daļas, ēdnīca un palīgtelpas darbinieku vajadzībām.  No administrācijas ēkas iziet četri saimnieciskās kanalizācijas izvadi, kas savienoti ar sūkņu staciju, kurā tos pārsūknē pa spiedvadu (Ø90 mm) uz SIA “Rīgas ūdens” Kleistu ielas saimnieciskās kanalizācijas kolektoru. Uz viena no tiem uzstādīts (divu sekciju tauku septiķis V- 6 m3 ar jaudu 4 l/s. Pēc lietotāja sniegtās informācijas ēdnīcā patreiz netiek ekspluatēta. |
| 2. | **Nosacījumi:*** Nosacījumi:
* Projektēšanā paredzēt, ka objektā Rīgā, Kleistu ielā 28, notiek intensīva transporta kustība.
* Paralēli Būvprojekta “Ārējo lietus, ražošanas un sadzīves kanalizācijas tīklu modernizācija Kleistu iela 28” izstrādei notiks “Elektroautobusu uzlādes” Būvprojekta izstrāde.
* Būvprojektā izstrādāt darbu veikšanas projektu (DVP).
* Būvprojektā paredzēt, ka izbūve notiks divās vai vairākās kārtās (precizēt projektēšanas laikā), kur pirmā kārtas ietvaros paredzēts ražošanas kanalizācijas tīklu, sadzīves kanalizācijas tīklu un notekūdeņu attīrīšanas iekārtu izbūvi. Otrā kārtā paredzēt lietus kanalizācijas tīklu un lietus notekūdeņu attīrīšanas iekārtu izbūvi.
* Priekšlikumu izstrāde jaunām, alternatīvām vai specifisku tehnoloģiju notekūdens attīrīšanas iekārtām.
* Notekūdeņu attīrīšanas iekārtu un sūkņu staciju gabarītu un tehnisko parametru noteikšana.
* Būvprojektā jāparedz tikai lokālu bojāto un neatbilstošo tīklu pārbūvi.
* Būvprojektā jāparedz jauno izbūvēto kanalizācijas tīklu pieslēgšana pie esošajiem tīkliem.
* Ģeoloģisko un topogrāfisko inženierizpēti veic Izstrādātājs (ja ir nepieciešams).
* Projektēšanā paredzēt lietus notekūdeņu savākšanu no ēkas jumtiem, kur lietus notekūdeņus izmantot autobusa mazgātavai.
* No autostāvvietu laukuma jāparedz izbūvēt smilšu un naftas produktu atdalītājus, kas komplektēti ar līmeņa devējiem un signalizācijas ierīcēm.
* Projektēšanā paredzēt tauku atdalītāju, kas savukārt komplektēts ar līmeņa devēju un signalizāciju, kuru iespējams pieslēgt Ēkas VAS.
* Sadzīves kanalizācijas tīkli jāprojektē atbilstoši Ēkas plānojumam un zemes gabala robežām.
 |
| 3. | **Prasības:*** Tehniskās izpētes minētie kritēriji un piedāvātie konceptuālie risinājumi neatbrīvo Izstrādātāju no atbildības par iepirkuma priekšmeta izpildes pilnā apmērā un apjomā.
* Sagatavojot būvprojektu, Izstrādātājam jāņem vērā Latvijas Republikas spēkā esošo normatīvo aktu prasības.
* Izstrādātājs veic visus nepieciešamos darbus saskaņā ar pasūtītāja darba uzdevumu.
* Pasūtītājam ir pienākums pēc Izpildītāja pieprasījuma iesniegt visu informāciju par visām ķīmiskajām vielām un līdzekļiem, kas nokļūst vai var nokļūt notekūdeņu sistēmā.
 |
| **VI**. | **Vispārīgās prasības:** |
|  1. | * Tehniskās izpētes risinājumiem ir jābūt racionāliem, funkcionāliem un inženiertehniski pamatotiem un to izstrādē ir jāņem vērā pasūtītāja prasības.
* Visus konstruktīvus risinājumus, tajā skaitā īpaši sarežģītus inženiertīklu izbūves risinājumus un mezglus, un to realizācijā izmantojamos materiālus un izstrādājumus Izpildītājs norāda Tehniskās izpētes dokumentācijā .
* Piedāvātām iekārtām un materiāliem ir jābūt augstas kvalitātes, jāatbilst pielietojuma prasībām un ir jābūt sertificētiem atbilstoši normatīvo aktu prasībām.
* Jāparedz mūsdienīgus materiālus un iekārtas, lai varētu pielietot progresīvas un racionālas būvniecības metodes, kas samazinātu būvniecības laiku, būvniecības izmaksas, ekspluatācijas izdevumus, kā arī paaugstinātu objektu kalpošanas laiku. Izstrādātājam jāizvēlas tādi materiāli, tehnoloģijas un iekārtas, lai tās pēc iespējas varētu unificēt (jāņem vērā, ka unifikācija nedrīkst mazināt objekta kopējo kvalitāti, ekspluatācijas drošību un ērtību).
* Jāizvērtē visas prasības esošajai infrastruktūrai, būvprojektā jāiekļauj visi nepieciešamie pasākumi un tehniskie risinājumi esošās infrastruktūras pilnvērtīgai un drošai darbībai, kā arī īpašie pasākumi ekspluatācijas stadijai.
* Kā konsultantam vai ekspertam jāveic aktīva līdzdalība tālākā projektēšanas uzdevuma izstrādē, kā arī nepieciešamības gadījumā būvdarbu dokumentācijas izstrādē.
 |
| **VII** | **TEHNISKĀS IZPĒTES IZSTRĀDES LAIKS UN IESNIEGŠANAS KĀRTĪBA** |
| 1. | * Izstrādātājs sniedz Pasūtītājam progresa atskaiti par izpildītiem darbiem ne retāk kā 2 (divas) reizes mēnesī.
* Ne ilgāk kā 2 (divu) mēnešu laikā pēc līguma parakstīšanas, Izstrādātājs iesniedz un saskaņo ar Pasūtītāju visus principiālos tehniskos risinājumus.

Ne ilgāk kā 8 (astoņu) mēnešu laikā no līguma noslēgšanas Izstrādātājs saņem visus nepieciešamos saskaņojumos un iesniedz Pasūtītajam Rīgas pilsētas būvvaldē saskaņotu būvprojektu.  |
| **VIII** | **AUTORUZRAUDZĪBA** |
| 1.  | * Autoruzraudzības mērķis ir nepieļaut būvniecības dalībnieku patvaļīgas atkāpes no akceptētās ieceres un izstrādātā būvprojekta, kā arī normatīvo aktu un standartu pārkāpumus būvdarbu gaitā.
* Saskaņā ar Ministru kabineta 19.08.2014. noteikumu Nr. 500 “Vispārīgie būvnoteikumi” būvprojekta vadītājam ir pienākums t.sk. būvprojekta izmaiņu gadījumā nodrošināt atbilstošu to iestrādāšanu visās attiecīgajās būvprojekta daļās, ja nepieciešams, informēt par izmaiņām būvatļauju izdevušo institūciju un organizēt atbilstošu saskaņošanas procedūru, ka arī pārliecināties, ka būvprojektā ir iekļautas un izstrādātas visas nepieciešamās daļas atbilstoši projektēšanas uzdevumam un būvatļaujā ietvertajiem nosacījumiem
* Izstrādātājs nodrošina autoruzraudzības veikšanu būvprojekta realizācijas (būvdarbu) laikā atbilstoši Ministru kabineta 19.08.2014. noteikumu Nr.500 “Vispārīgie būvnoteikumi” prasībām u.c. Latvijas Republikas spēkā esošajiem normatīvajiem aktiem
* Izstrādātājs apņemas veikt autoruzraudzību no būvprojekta paredzēto būvdarbu uzsākšanas dienas līdz objekta pieņemšanas ekspluatācijā un būvdarbu pilnīgai pabeigšanai, ko apliecina attiecīgs starp Pasūtītāju un būvdarbu veicēju parakstīts akts.
* Atlīdzība par objekta autoruzraudzības pakalpojumiem tiek iekļauta Finanšu piedāvājumā. Autoruzraudzības izmaksās paredzami visi pakalpojumi, kas nodrošina autoruzrauga un autoruzraugu grupas darbu attiecībā uz šo objektu. Autoruzrauga darbs objektā visā būvdarbu periodā jānodrošina vismaz 1 (vienu) reizi nedēļā. Ar autoruzraudzības kārtībā izstrādājamiem risinājumiem (nepilnības, kļūdas, risinājumu detalizācija) visā objekta būvniecības laikā Autoruzraugs nodrošina bez papildu maksas.
 |

**Papildus dokumentācija, kas pieejama pie Pasūtītāja kā pielikumi:**

1. Kleistu ielas 28 Topogrāfija uz 1 (vienas) lapas.
2. SIA “Firma L4” Tehniskā izpēte
1. Atbilstoši Ministru kabineta 19.08.2014. noteikumiem Nr.500 “Vispārīgie būvnoteikumi”. [↑](#footnote-ref-1)
2. Atbilstoši Ministru kabineta 12.06.2018. noteikumiem Nr.326 “Būvju klasifikācijas noteikumi”. [↑](#footnote-ref-2)